ഹലാൽ ടൂറിസം

ഇസ്‌ലാമിക നിയമങ്ങൾ പാലിക്കുന്ന മുസ്‌ലിം കുടുംബങ്ങളെ ലക്ഷ്യമിട്ടുള്ള ടൂറിസത്തിന്റെ ഒരു ഉപവിഭാഗമാണ് ഹലാൽ ടൂറിസം. അത്തരം ടൂറിസത്തിൽ ഹോട്ടലുകൾ മദ്യം, പന്നിമാംസം മുതലായവ വിളമ്പുന്നില്ല, കൂടാതെ നീന്തൽക്കുളങ്ങളും സ്പാ സൗകര്യങ്ങളും പുരുഷന്മാർക്കും സ്ത്രീകൾക്കും പ്രത്യേകമായിരിക്കും. മലേഷ്യ, തുർക്കി തുടങ്ങി നിരവധി രാജ്യങ്ങൾ മുസ്‌ലിം വിനോദസഞ്ചാരികളുടെ മതവിശ്വാസത്തിന് അനുസൃതമായ സൗകര്യങ്ങൾ ഒരുക്കിക്കൊണ്ട് സഞ്ചാരികളെ ആകർഷിക്കാൻ ശ്രമിക്കുന്നുണ്ട്. ഇസ്‌ലാമിക മൂല്യങ്ങളുടെ അടിസ്ഥാനത്തിലുള്ള ഹലാൽ ടൂറിസത്തിന് ഇസ്‌ലാമിക രാജ്യങ്ങളിൽ മാത്രമല്ല പശ്ചാത്യ രാജ്യങ്ങളിലും പ്രചാരമുണ്ടെന്നാണ് ടൂറിസം രംഗത്തെ വിദഗ്ദ്ധർ അഭിപ്രായപ്പെടുന്നത്. നിലവിൽ, ഹലാൽ ടൂറിസത്തിൽ അന്താരാഷ്ട്ര അംഗീകാരമുള്ള മാനദണ്ഡങ്ങളൊന്നുമില്ല.

ഹലാൽ ടൂറിസം വ്യവസായം മദ്യമോ പന്നിയിറച്ചി ഉൽ‌പ്പന്നങ്ങളോ നൽകാത്തതും പ്രാർത്ഥന സമയം പ്രഖ്യാപിക്കുന്നതും മത പരിപാടികൾ പ്രക്ഷേപണം ചെയ്യുന്നതുമായ വിമാന സൗകര്യങ്ങളും നൽകുന്നുണ്ട്.

2007 ൽ ലണ്ടനിലെ വേൾഡ് ട്രാവൽ മാർക്കറ്റ് പുറത്തിറക്കിയ ഒരു യൂറോമോണിറ്റർ ഇന്റർനാഷണൽ റിപ്പോർട്ട്, മിഡിൽ ഈസ്റ്റിൽ ഹലാൽ ടൂറിസത്തിന്റെ കുതിച്ചുചാട്ടത്തിന് സാധ്യതയുണ്ടെന്ന് പറയുന്നു. ഹലാൽ സ്റ്റാർട്ടപ്പ് എയർലൈനിന്റെ ഒരു മാർക്കറ്റിനെക്കുറിച്ച് റിപ്പോർട്ടിൽ പരാമർശിക്കുന്നു, അതിൽ ഹലാൽ ഭക്ഷണം, പ്രയർ കോളുകൾ, സീറ്റ് പോക്കറ്റുകളിൽ ഖുർആൻ, പുരുഷ-സ്ത്രീ യാത്രക്കാർക്ക് പ്രത്യേകമായി തിരിച്ച സീറ്റ് എന്നിവയുണ്ടാകും.

ഇസ്‌ലാമിക ശരീഅത്തിന്റെ പാഠങ്ങൾക്കനുസൃതമായി അറുത്തതും പന്നിയിറച്ചി, മദ്യം തുടങ്ങിയ ഇസ്‌ലാം നിരോധിച്ചിരിക്കുന്ന വസ്തുക്കളിൽ നിന്ന് വിമുക്തവുമായ ഹലാൽ ഭക്ഷണം പല അന്താരാഷ്ട്ര ഹോട്ടലുകളും നൽകുന്നു. മുസ്ലീം രാജ്യങ്ങളിൽ നിന്നുള്ള വിനോദസഞ്ചാരികൾക്ക് ആവശ്യമായ വിവർത്തന സേവനങ്ങളും മറ്റ് സഹായങ്ങളും നൽകുന്നതിന് ചില ഹോട്ടലുകൾ മുസ്‌ലിം ലോകത്തെ ആളുകളെ നിയമിച്ചിട്ടുണ്ട്.Halal tourism on the rise worldwide: Al Watan Daily

2013 മെയ് 25 ന് പ്രസിദ്ധീകരിച്ച ഹലാൽ ബിസിനസിനെക്കുറിച്ചുള്ള ഇക്കണോമിസ്റ്റിന്റെ ലേഖനത്തിൽ “ഇത് ഹലാൽ ഉൽ‌പന്നങ്ങളിൽ മാത്രം ഒതുങ്ങുന്നില്ല. ഹലാൽ അവധിദിനങ്ങൾ പോലുള്ള സേവനങ്ങളും കുതിച്ചുയരുന്നു. ലണ്ടൻ ആസ്ഥാനമായുള്ള ഓൺലൈൻ ട്രാവൽ സ്‌പെഷ്യലിസ്റ്റായ ക്രസന്റ് ടൂർസ്, പുരുഷന്മാർക്കും സ്ത്രീകൾക്കും പ്രത്യേകമായി നീന്തൽക്കുളങ്ങൾ, മദ്യം ഇല്ലാത്ത നയങ്ങൾ, ഹലാൽ റെസ്റ്റോറന്റുകൾ എന്നിവയുള്ള തുർക്കിയിലെ ഹോട്ടലുകളിലേക്ക് ക്ലയന്റുകളെ ബുക്ക് ചെയ്യുന്നു, ഒപ്പം ഉയർന്ന മതിലുകളുള്ള സ്വകാര്യ ഹോളിഡേ വില്ലകൾ വാടകയ്‌ക്കെടുക്കുന്നു" എന്ന് എഴുതിയിട്ടുണ്ട്. ഫോബ്സ് ഫീച്ചർ ചെയ്ത ഇത് മുസ്ലീം സൌഹൃദ ഹോട്ടലുകളും ഹലാൽ ഭക്ഷണ ഓപ്ഷനുകൾ, ഖുറാൻ ലഭ്യതയെയും മറ്റ് കാര്യങ്ങളെയും കുറിച്ചുള്ള ഉപദേശങ്ങളും വാഗ്ദാനം ചെയ്യുന്നു.

തോംസൺ റോയിട്ടേഴ്സിന്റെ റിപ്പോർട്ടിന്റെ അടിസ്ഥാനത്തിൽ, 2014 ൽ ലോകമെമ്പാടുമുള്ള മുസ്‌ലിംകൾ 142 ബില്യൺ ഡോളർ യാത്രയ്ക്കായി (ഹജ്ജ്, ഉംറ എന്നിവ ഒഴികെ) ചെലവഴിച്ചു. 2014 ൽ ചൈനയിൽ നിന്നുള്ള യാത്രക്കാർ 160 ബില്യൺ ഡോളർ ചെലവഴിച്ചു, യുഎസ് യാത്രക്കാർ 143 ബില്യൺ ഡോളർ ചെലവഴിച്ചു,ഇതുമായി താരതമ്യപ്പെടുത്തുമ്പോൾ ആഗോള യാത്രാ ചെലവിൽ മുസ്‌ലിം യാത്രാ മേഖല മൂന്നാം സ്ഥാനത്ത് വരികയും മൊത്തം ആഗോള ചെലവുകളുടെ 11 ശതമാനം വഹിക്കുകയും ചെയ്യുന്നു. 

ആഗോള ജിഡിപിയിൽ 2016 ൽ 156 ബില്യൺ യുഎസ് ഡോളറാണ് മുസ്‌ലിം യാത്ര സംഭാവന ചെയ്തത്. ഇത് 2020 ഓടെ 220 ബില്യൺ യുഎസ് ഡോളറായി വളരുമെന്ന് ക്രസന്റ് റേറ്റിംഗിന്റെ ആഗോള മുസ്‌ലിം ട്രാവൽ ഇൻഡെക്‌സ് 2017 പറയുന്നു.

 റേറ്റിങ്ങ് 
2008 ൽ, ലോകത്തെ ആദ്യത്തെ ഓൺലൈൻ ഹോട്ടൽ റഫറൻസ് ടൂൾ ക്രസന്റ് റേറ്റിംഗ് മുസ്ലീം യാത്രക്കാർക്കായി സമർപ്പിച്ചു. മുസ്ലീം അതിഥികൾക്ക് പ്രാർത്ഥന പരവതാനികളുടെ ലഭ്യത, ഖിബ്ല ദിശ, മദ്യനയങ്ങൾ, ഹലാൽ സാക്ഷ്യപ്പെടുത്തിയ ഭക്ഷണത്തിന്റെ ലഭ്യത എന്നിവ ഉൾപ്പെടുത്തി ക്രസന്റ് റേറ്റിംഗ് 1 മുതൽ 7 വരെ റേറ്റിംഗ് സ്കെയിലായി തിരിച്ചിരിക്കുന്നു.

2015-ൽ ട്രിപ്ഫെസ് സമാന ഹലാൽ ക്ലാസിഫിക്കേഷൻ സംവിധാനം സലാം സ്റ്റാൻഡേർഡ് ആരംഭിച്ചു ഇതിൽ വെങ്കലം മുതൽ പ്ലാറ്റിനം വരെ 4 ലെവൽ വർഗ്ഗീകരണ സംവിധാനമുണ്ട്. മലേഷ്യൻ ടൂറിസം, കലാസാംസ്കാരിക മന്ത്രാലയവും ഇസ്ലാമിക് ടൂറിസം സെന്ററും ഈ തരംതിരിക്കൽ സംവിധാനത്തെ അംഗീകരിക്കുകയും പിന്തുണയ്ക്കുകയും ചെയ്തു, കൂടാതെ കോം‌സെക് സമ്മേളനത്തിൽ ഓർഗനൈസേഷൻ ഓഫ് ഇസ്ലാമിക് സഹകരണത്തിന്റെ (ഒഐസി) ആഭിമുഖ്യത്തിൽ ഇത് അവതരിപ്പിക്കുകയും ചെയ്തു.

 ഹലാൽ ടൂറിസം വിവിധ രാജ്യങ്ങളിൽ 

 യുകെ ഹലാൽ ടൂറിസം 
2017 ഏപ്രിലിൽ, മൊത്തത്തിലുള്ള ആഗോള മുസ്‌ലിം യാത്രാ സൂചികയിൽ യുകെ 20 ആം സ്ഥാനത്താണ്, എന്നാൽ യുകെ സ്‌പെയിനിനെ മറികടന്ന് ഒഐസി ഇതര ലക്ഷ്യസ്ഥാനങ്ങളിൽ മൂന്നാം സ്ഥാനത്ത് എത്തി. എയർ കണക്റ്റിവിറ്റി, ആശയവിനിമയത്തിന്റെ സൌകര്യം, കുടുംബ സൗഹാർദ്ദ ലക്ഷ്യസ്ഥാനം, പ്രാർത്ഥനാ ഇടങ്ങൾ എന്നിവയെല്ലാം ഈ വളർച്ചയുടെ കാരണങ്ങളിലുണ്ട്.

യുകെയിലെ ഹലാൽ ടൂറിസ വളർച്ചയിൽ ഒരു പ്രധാന വഹിച്ചിട്ടുള്ളത് മുസ്ലീം ഹിസ്റ്ററി ടൂറുകളാണ്. 2015 ൽ, ലോകത്തെ മികച്ച ഹലാൽ ടൂർ ഓപ്പറേറ്റർമാരിൽ ഇത്തിഹാദ് ഹാലയ്ക്ക് തൊട്ടുപിന്നിൽ  രണ്ടാം സ്ഥാനത്ത് മുസ്ലീം ഹിസ്റ്ററി ടൂറുകളായിരുന്നു. അവരുടെ മാർക്കറ്റ് ഹലാൽ ഫ്രണ്ട്‌ലി ഹോട്ടലുകൾ, പ്രൊഫഷണലായി യോഗ്യതയുള്ള ഗൈഡഡ് ടൂറുകൾ, റിവർ തേംസ് ക്രൂയിസിലെ ഹലാൽ ഭക്ഷണം, ലണ്ടനിലെ മുസ്ലീം ചരിത്ര കാഴ്ചകൾക്കായി ടൂർ ബസ് എന്നിവ ഉൾക്കൊള്ളുന്നു. 

 തായ്ലന്റ് 
മുസ്‌ലിം സന്ദർശകർക്ക് ഹലാൽ ടൂറിസത്തിലധിഷ്ഠിതമായ സൗകര്യങ്ങൾനൽകി തായ്‌ലൻഡിനെ ഒരു മുസ്‌ലിം സൗഹൃദ ഡെസ്റ്റിഷേനാക്കി മാറ്റുക എന്ന ലക്ഷ്യത്തിൽ 2015 ൽ തായ്‌ലാൻഡ് മുസ്‌ലിം ഫ്രണ്ട്ലി ആപ്പ് എന്ന ആപ്പ് പുറത്തിറക്കിയിരുന്നു. 

 തുർക്കി 
സ്ത്രീകൾക്ക് സ്‌പെഷ്യൽ ബീച്ച്‌ സൗകര്യം നൽകിക്കൊണ്ടും, ഹോട്ടലുകളിൽ ഇസ്ലാമികാന്തരീക്ഷവും മദ്യരഹിത ഹലാൽ ഭക്ഷണവും വാഗ്ദാനം ചെയ്ത് തുർക്കിയിൽ ഹലാൽ ടൂറിസത്തിന് പ്രാമുഖ്യം നൽകുന്ന നടപടികൾ തുടങ്ങിയിട്ടുണ്ട്.

 അവലംബം 

 പുറം കണ്ണികൾ 

 ദി ഗാർഡിയൻ - ക്രസന്റ് ടൂർസ് ഹലാൽ ഹോളിഡേയ്സ്
 സി‌എൻ‌എൻ‌ ട്രാവൽ - ഹലാൽ ടൂറിസം മൊമെന്റ് ഇൻ സൺ
 ബിബിസി - ഹലാൽ ഹോളിഡേയ്സ് ഇൻ സൺ 
 ദി ഇക്കണോമിസ്റ്റ് - ക്രസന്റ് ടൂർസ് ഹലാൽ ഹോളിഡേയ്സ്
 ക്രസന്റ് റേറ്റിംഗ്
 സലാം സ്റ്റാൻഡേർഡ് 
 ട്രിപ്ഫെസ് 

വർഗ്ഗം:വിനോദസഞ്ചാരത്തിന്റെ തരങ്ങൾ